CELEX: 62021CN0701
Language: el
Date: 2021-11-19 00:00:00
Title: Υπόθεση C-701/21 P: Αναίρεση που άσκησε την 19η Νοεμβρίου 2021 η Μυτιληναίος AE — Όμιλος Επιχειρήσεων κατά της αποφάσεως του Γενικού Δικαστηρίου (τρίτο πενταμελές τμήμα) που εκδόθηκε την 22α Σεπτεμβρίου 2021 στις συνεκδικασθείσες υποθέσεις T-639/14 RENV, Τ-352/15 και Τ-740/17, Δημόσια Επιχείρηση Ηλεκτρισμού ΑΕ (ΔΕΗ) κατά Ευρωπαϊκής Επιτροπής υποστηριζόμενη από τη Μυτιληναίος ΑΕ — Όμιλος Επιχειρήσεων

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/21
            
         
      Αναίρεση που άσκησε την 19η Νοεμβρίου 2021 η Μυτιληναίος AE — Όμιλος Επιχειρήσεων κατά της αποφάσεως του Γενικού Δικαστηρίου (τρίτο πενταμελές τμήμα) που εκδόθηκε την 22α Σεπτεμβρίου 2021 στις συνεκδικασθείσες υποθέσεις T-639/14 RENV, Τ-352/15 και Τ-740/17, Δημόσια Επιχείρηση Ηλεκτρισμού ΑΕ (ΔΕΗ) κατά Ευρωπαϊκής Επιτροπής υποστηριζόμενη από τη Μυτιληναίος ΑΕ — Όμιλος Επιχειρήσεων
      (Υπόθεση C-701/21 P)
      (2022/C 37/28)
      Γλώσσα διαδικασίας: η ελληνική
      
         Διάδικοι
      
      
         Αναιρεσείουσα: Μυτιληναίος ΑΕ — Όμιλος Επιχειρήσεων (Βασίλειος-Σπυρίδων Χριστιανός και Γεώργιος Καρύδης, δικηγόροι)
      
         Λοιποί διάδικοι στην αναιρετική διαδικασία: Δημόσια Επιχείρηση Ηλεκτρισμού AE (ΔΕΗ), Ευρωπαϊκή Επιτροπή
      
         Αιτήματα
      
      
                  —
               
               
                  Να αναιρέσει την απόφαση του Γενικού Δικαστηρίου στις συνεκδικασθείσες υποθέσεις T-639/14 RENV, Τ-352/15 και Τ-740/17,
               
            
                  —
               
               
                  Εφόσον είναι αναγκαίο, να αναπέμψει την υπόθεση στο Γενικό Δικαστήριο προς εκδίκαση,
               
            
                  —
               
               
                  Να καταδικάσει τη ΔΕΗ ΑΕ στο σύνολο των δικαστικών εξόδων.
               
            
         Λόγοι αναιρέσεως και κύρια επιχειρήματα
      
      Αντικείμενο της αναιρεσιβαλλόμενης απόφασης ήταν να κριθεί αν η Επιτροπή όφειλε να έχει κατ’ άρθρο 4, παρ. 3 και 4 του Κανονισμού 2015/1589 (1) αμφιβολίες ή σοβαρές δυσχέρειες ως προς την ύπαρξη κρατικής ενίσχυσης σχετικά με το τιμολόγιο προμήθειας ηλεκτρικής ενέργειας που χρεώνει η ΔΕΗ ΑΕ στην αναιρεσείουσα, κατόπιν διαιτητικής απόφασης, λόγω των οποίων θα έπρεπε να κινήσει επίσημη διαδικασία έρευνας.
      Η αναιρεσείουσα προβάλλει τρεις αναιρετικούς λόγους και υποστηρίζει ότι η αναιρεσιβαλλομένη:
      
                  —
               
               
                  
                     Πρώτον, το Γενικό Δικαστήριο παρέλειψε να εξετάσει τις γενικές αρχές του δικαίου «nemo auditur……» και «venire contra factum proprium» ως προς το έννομο συμφέρον της ΔΕΗ ΑΕ για την άσκηση προσφυγής ακυρώσεως.
               
            
                  —
               
               
                  
                     Δεύτερον, το Γενικό Δικαστήριο έκρινε κατά πλάνη περί το δίκαιο, αφενός, σχετικά με το κριτήριο του ιδιώτη επιχειρηματία του άρθρου 107, παρ. 1 ΣΛΕΕ και, αφετέρου, ως προς την ιδιότητα του διαιτητικού δικαστηρίου ως κρατικού οργάνου.
               
            
                  —
               
               
                  
                     Τρίτον, το Γενικό Δικαστήριο ερμήνευσε κατά πλάνη περί το δίκαιο το άρθρο 4 του Κανονισμού 2015/1589, αφενός, ως προς την προϋπόθεση αμφιβολιών ή σοβαρών δυσχερειών περί υπάρξεως κρατικής ενίσχυσης κατά το στάδιο της προκαταρκτικής εξέτασης των καταγγελιών και, αφετέρου, ως προς την αντιστροφή του βάρους αποδείξεως.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης. (ΕΕ 2015, L 248, σ. 9).